AUCT เด้งเกือบ 4% ลุ้นไตรมาส 3 กำไรโต 18% โบรกฯ แนะทยอยซื้อ อัพเป้าใหม่ 13.60 บ.
AUCT เด้งเกือบ 4% ลุ้นไตรมาส 3 กำไรโต 18% โบรกฯ แนะทยอยซื้อ อัพเป้าใหม่ 13.60 บ. ล่าสุดอยู่ที่ 11.80 บาท บวก 0.40 บาท หรือ 3.51% มูลค่าซื้อขาย 21.95 ล้านบาท
AUCT เด้งเกือบ 4% ลุ้นไตรมาส 3 กำไรโต 18% โบรกฯ แนะทยอยซื้อ อัพเป้าใหม่ 13.60 บ. ล่าสุดอยู่ที่ 11.80 บาท บวก 0.40 บาท หรือ 3.51% มูลค่าซื้อขาย 21.95 ล้านบาท
3 พ.ย. 2563

ผู้สื่อข่าวรายงานว่า ราคาหุ้น บริษัท สหการประมูล จำกัด (มหาชน) หรือ AUCT ล่าสุด ณ เวลา 10.56 น. อยู่ที่ 11.80 บาท บวก 0.40 บาท หรือ 3.51% สูงสุดที่ 11.90 บาท ต่ำสุดที่ 11.50 บาท ด้วยมูลค่าซื้อขาย 21.95 ล้านบาท

โดย บล.ฟิลลิป (ประเทศไทย) ระบุในบทวิเคราะห์ แนะนำ “ทยอยซื้อ” หุ้น AUCT พร้อมปรับราคาพื้นฐานปี 2564 ขึ้นเป็น 13.60 บาทต่อหุ้น ทั้งนี้คาดว่ากำไรสุทธิไตรมาส 3/63 อยู่ที่ 68 ล้านบาท เพิ่มขึ้น 18% เมื่อเทียบจากปีก่อน แต่ลดลง 3.7% เมื่อเทียบจากไตรมาสก่อน โดยกำไรที่โตเมื่อเทียบจากปีก่อน คาดได้แรงหนุนจากรายได้การให้บริการที่โต 19.2% เมื่อเทียบจากปีก่อน ตามการประมูลที่คาดมากขึ้น และการปรับขึ้นของค่าธรรมเนียมรถ 4 ล้อจาก 8,000 บาท/คัน เป็น 9,000 บาท/คัน (เริ่มตั้งแต่วันที่ 15 ส.ค.2563)
อีกทั้งยังหนุน GPM คาดดีขึ้นจากไตรมาส 3/62 ที่ 53.1% เป็น 54% แต่ลดลงจากไตรมาส 2/63 ที่ 57.5% หลังบริษัทเริ่มกลับมาประมูลหน้าลานซึ่งมีต้นทุนสูงกลว่าการประมูลออนไลน์
ทั้งนี้คาดว่าไตรมาส 4/63 จะดีสุดของปี แม้ธปท. จะมีมติยืดเวลามาตรการพักชำระหนี้สำหรับลูกค้าที่ยังได้รับผลกระทบ แต่ด้วยภาพรวมเศรษฐกิจที่ยังไม่สดใส บวกกับการเร่งระบายยึดรถของธนาคารและบริษัทลีสซิ่งที่ส่วนใหญ่จะเกิดขึ้นปลายปี ทำให้คาดว่าแนวโน้มผลดำเนินงานไตรมาส 4/63 และทั้งปี 2563 คาดทุบสถิติใหม่ต่อ